UZNESENIE VLÁDY SLOVENSKEJ REPUBLIKY
č. 
z 
k návrhu na účasť delegácie Slovenskej republiky na 48. zasadnutí Generálnej konferencie Medzinárodnej agentúry pre atómovú energiu 
vo Viedni v dňoch 20. až 24. septembra 2004

Číslo materiálu:

Predkladateľ: 		podpredseda vlády a minister hospodárstva 
			minister zahraničných vecí  
predsedníčka Úradu jadrového dozoru 
______________________________________________________________

Vláda
A.	súhlasí 

A.1.	s účasťou delegácie Slovenskej republiky na prípravnom rokovaní pri príležitosti 48. zasadnutia Generálnej konferencie Medzinárodnej agentúry pre atómovú energiu vo Viedni (MAAE) v dňoch 18. a 19. septembra 2004 a s účasťou delegácie SR na rokovaní tejto konferencie  v dňoch 20. až 24. septembra 2004, v zložení:

vedúci delegácie:
Pavol R u s k o 
podpredseda vlády a minister hospodárstva   
 
zástupcovia vedúceho delegácie:

Marta  Ž i a k o v á
predsedníčka Úradu jadrového dozoru  

Alojz  N é m e t h y
veľvyslanec a vedúci Stálej misie Slovenskej republiky pri Organizácii Spojených národov a ostatných medzinárodných organizáciách vo Viedni, 

Uznesenie vlády SR číslo                                                                                          strana 1

 B. 	schvaľuje

B.1.   Smernicu pre postup delegácie Slovenskej republiky na 48. zasadnutí Generálnej    konferencie MAAE;    

C.	splnomocňuje

C.1.  podpredsedu vlády a ministra hospodárstva, ministra zahraničných vecí, ministra zdravotníctva a ministra životného prostredia v spolupráci s  predsedníčkou Úradu jadrového dozoru určiť ďalších členov delegácie Slovenskej republiky,

D.	ukladá

ministrovi zahraničných vecí 

D.1.	vystaviť poverovaciu listinu pre členov  delegácie  Slovenskej  republiky  pre  účasť na 48. zasadnutí Generálnej konferencie Medzinárodnej agentúry pre atómovú energiu
         
do 20. septembra 2004,       

D.2  zabezpečiť z rozpočtu Ministerstva zahraničných vecí SR pre rok 2005 úhradu členského príspevku SR do Medzinárodnej agentúry pre atómovú energiu  v zmysle záverov 48. Generálnej konferencie Medzinárodnej agentúry pre atómovú energiu

do 1. augusta 2005;

podpredsedovi vlády a ministrovi hospodárstva 

D.3.	v spolupráci s ministrom zahraničných vecí a s predsedníčkou Úradu jadrového dozoru predložiť vláde materiál na rokovanie vlády SR o priebehu a výsledkoch 48. zasadnutia Generálnej konferencie Medzinárodnej agentúry pre atómovú energiu

do 31. októbra 2004;

Uznesenie vlády SR číslo                                                                                                 strana 2

predsedníčke Úradu jadrového dozoru

D.4.	zabezpečiť z rozpočtu Úradu jadrového dozoru SR na rok 2005 úhradu príspevkov Slovenskej republiky do Fondu technickej spolupráce Medzinárodnej agentúry pre atómovú energiu a úhradu dobrovoľného príspevku do výšky rozpočtovaných bežných transferov do zahraničia pre uvedené dva príspevky

do 1. augusta 2005;

E.	berie na vedomie 

E.1.	že náklady spojené s účasťou delegácie na 48. zasadnutí Generálnej konferencie Medzinárodnej agentúry pre atómovú energiu sa uhradia z rozpočtov vysielajúcich organizácií,

E.2.	návrh kandidatúry SR za člena Rady guvernérov MAAE na obdobie september 2004 – september 2006.

	
Vykonajú: 
                 	podpredseda vlády a minister hospodárstva 
                 	minister zahraničných vecí  
		minister zdravotníctva
		minister životného prostredia
		predsedníčka Úradu jadrového dozoru

Uznesenie vlády SR číslo                                                                                                 strana 3